‘เอกยุทธ’หวั่นบาทเดี้ยง
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

ลดพอร์ตก่อนต่างชาติตกใจทิ้ง‘TUFCPF’ยันกำไรแรงไม่ตก
โพสต์ทูเดย์ — ขาใหญ่ขายหุ้นลดพอร์ต เอกยุทธห่วงเงินบาทเดี้ยง อ่อน 3435 บาทต่อเหรียญสหรัฐ หากต่างชาติตกใจทิ้งเปลี่ยนขั้ว CPFTUF กำไรแจ่ม
นายเอกยุทธ อัญชันบุตรนักลงทุนรายใหญ่ เปิดเผยถึงการลงทุนในช่วงปัญหาการเมืองไร้ทางออกว่า ขณะนี้ได้ลดพอร์ตลงทุนจำนวนมาก เหลือเงินลงทุนไม่ถึง 30% ของพอร์ตลงทุนทั้งหมด โดยได้ทยอยขายหุ้นออกไปในช่วงดัชนีขึ้นไป 820 จุด 
สำหรับสาเหตุที่ถอนเงินลงทุน เนื่องจากเห็นว่าตลาดหุ้นไม่มีทางขึ้นรุนแรงได้ ถ้าการเมืองไม่จบหรือไม่หยุดตีกัน นอกจากนี้หากการ เมืองเปลี่ยนขั้ว หรือมีการเปลี่ยนแปลงครั้งใหญ่ เงินบาทจะอ่อนค่าลงไปถึง 3435 บาทต่อเหรียญสหรัฐ หลังจากนักลงทุนต่างชาติตกใจเทขายหุ้นและเงินบาท
“ผมกลัวเรื่องอัตราแลกเปลี่ยน ค่าเงินบาทอ่อน มากกว่ากลัวการเมือง ถ้ามีการเปลี่ยนแปลงครั้งใหญ่ จะเจอ 2 เด้ง ทั้งหุ้นและค่าเงิน ตลาดจะลงหนักถึง 680 จุด การเมืองไม่จบไม่มีทางที่หุ้นจะขึ้นแรง โอกาสลงก็มี รอใกล้จบเมื่อไรค่อยไปซื้อยังทัน ถ้าเสียดายกลัวตกรถซื้อติดพอร์ตไว้ก็ได้ แต่อย่าซื้อหนัก” นายเอกยุทธ กล่าว 
นายวัชระ แก้วสว่าง หรือเสี่ยป๋อง นักลงทุนรายใหญ่ กล่าวว่า ลดพอร์ตการลงทุนเหลือ 10% เนื่องจากมีความกังวลปัจจัยการเมืองในประเทศยังไม่นิ่งและไม่รู้จบเมื่อไร ซึ่งมีผลต่อการลงทุน และรอจังหวะที่ดีก่อนตัดสินใจซื้อ 
“ความรู้สึกส่วนตัวผมไม่อยากให้คนไทยทะเลาะกัน ซึ่งผมไม่สบายใจ ไม่สามารถเลือกข้างได้ อยากให้คนไทยปรองดองกัน” นายวัชระ กล่าว 
นายธีรพงศ์ จันศิริ ประธานกรรมการ บริษัท ไทยยูเนียนโฟรเซ่น โปรดักส์ (TUF) กล่าวว่า ปัจจัยทางการเมืองที่ยังไม่นิ่ง ทำให้ลูกค้าต่างชาติไม่กล้าเข้ามาติดต่อค้าขาย บริษัทต้องเปลี่ยนไปหาลูกค้าเอง บินไปหาลูกค้ามากขึ้น 
ประธานกรรมการฝากถึงผู้ถือหุ้น คือ บริษัทจะพยายามสร้างรายได้และผลประกอบการออกมาให้ดี เพื่อให้มีศักยภาพในการจ่ายเงินปันผลได้มากขึ้น 
สำหรับแนวโน้มผลประกอบการในไตรมาสแรก มีโอกาสดีต่อเนื่องจากไตรมาสที่ผ่านมา และรวมทั้งปีนี้บริษัทยังคงเป้ายอดขายในรูปเงินสกุลเหรียญสหรัฐขยายตัว 12% จากปีก่อนที่ทำได้ 2,014 ล้านเหรียญสหรัฐ แม้ลูกค้าในประเทศชะลอซื้อสินค้าก็ตาม 
นายอดิเรก ศรีประทักษ์ กรรมการผู้จัดการใหญ่และประธานคณะผู้บริหาร บริษัท เจริญโภคภัณฑ์อาหาร (CPF) เปิดเผยว่า ไตรมาสแรกบริษัทมีกำไรสุทธิสูงกว่าการขยายตัวของยอดขายที่โตเข้าเป้า 10% และคาดว่าไตรมาส 24 กำไรยังจะโตต่อเนื่อง จึงมั่นใจยอดขายทั้งปีนี้จะอยู่ที่ 1.8 แสนล้านบาท เติบโตประมาณ 10% จากปีก่อนที่มียอดขาย 1.6 แสนล้านบาท